
Jara Noastră 





S'a făcut — dar nu sa tăcut guns 


Povestea Ţ fuziunii naţional-țărăniste se confundă astăzi cu o re- 
vistă dela „Carăbuș“. Cele două congrese, care trebuiau so ratifice, 
sau spart fară rezultat. Oaspeţii, chemaţi la o cununie, s'au pomenit 
la un parastas. In taberele ce trebuiau să se unească a intrat dihonia, 
amicii de ieri s'au trezit din bun senin duşmani de moarte, au fost 
insulte reciproce, și în ferbinţeala consfătuirei prietenești, d. ‘Alexandru 
Vaida a simțit dintrodată „revolverul la tâmplă“. 

Mărturisim dela început, că nu ne aşteptam la această întorsă- 
tură veselă. 

Oricât de bine cunoşteam pe, contractanți, și mai ales ramura lor 
ciscarpatină, ale cărei ascunzișuri sufleteşti noi le lămurim în fața 
publicului de doi ani încoace, ori-cât de hibridă ni se părea înciocă- 
larea de care am vorbit, totuşi eram în bună nădejde că suntem în 
faţa unui fapt împlinit, fiindcă nu ne închipniam, că se poate suporta 
de cineva o asemenea doză de ridicol. Fără a acorda vre-un credit 
politic adversarilor noștri de subt povățuirea dlui luliu Maniu, ne 
gândeam, că din peregrinările celor cinci ani, în cari au făcut ne- 
numărate târguri, se vor fi ales cel puțin cu descoperirea, că ori-ce 
ofertă respinsă scade maria la preţ și compromite taraba negustoru- 
lui. După cele patruzeci de pertractări deci, îi credeam ieşiţi din in- 
certitudine, dându-și seama că joacă ultima carte şi că un hohot de 
râs are să-i acopere pe toată întinderea țării în cazul unui nou eşec. 
De-aceea, după, declaraţiile prealabile, după îmbrățişările și lăudăroșiile 
publice, după redactarea comună a decalogului fatal, nouă ni se pă- 
rea în mod normal că toate socotelile lor sunt făcute, și admițând 
fuziunea ca realizată, fără a ne impresiona de consecinţele ei politice, 
analizam compoziţia ineericară a noului organism și-i examinam evo- 
luţia viitoare, 

Ne-am înșelat, şi această decepție ne reconiirmă în ideia între- 
zărită adeseori în lupta noastră cu comitetul de-o sută, care ne-a în- 
văţat că e mare greşală tactică să-i acorzi adversarului tău mai multă 
inteligență decât aceea cu care la înzestrat Dumnezeu, sau să-i atri- 
bui o fărămitură măcar din limpezimea propriilor tale gânduri... 

Ce sa întâmplat? 

Congresele celor două partide, chemate să ratifice contopirea 
ca un act formal numai, după îndeplinirea fuziunii însăşi, nu numai 
că au refuzat agrementul lor, dar despărţirea s'a operat cu tam-tam 
și cu înverșunată dușmănie. Dacă adunările taberelor logodite sar fi 
ținut la olaltă, după cele petrecute e mai mult ca sigur, că scanda- 
lul ar fi luat proporţiile uneia din cele mai reușite păruieli cu care 
ne-au obișnuit subt cupola din dealul Mitropoliei aleşii naţiunii. Con- 
gresul dela sala „Transilvania“, unde s'a instalat lagărul dlor Maniu- 
Vaida, pare a fi fost extrem de agitat. Cuvântarea dlui Vaida, în care 
se vorbeşte de „infamul șantaj“ al basarabenilor, are aierul unui re- 
chizitoriu violent împotriva alianței. Dsa, fericit în expresii ca totdea- 
una, neținând seamă probabil că apa dela Karlsbad nu are nici una 
din însușirile isvorului Lethe din mitologia greacă, a luat postură de 
Caton al atitudinilor de pe vremea războiului, și-a cerut în accente de 
melodramă cstracizarea dlui C. Stere. Asistenţa a răsplătit cu aplauze 
această auto-desminţire postumă a cunoscutelor declarații habsturgo- 
file iscălite de orator la timpul său în gazetele nemțeșşti, și moţiunea 
votată a respins ratificarea fuziunii, însărcinând „însă“ comitetul să 
pertracteze mai departe, dacă partidul țărănist sacrifică pe delegatul 
Basarabiei. In acelaş timp subt prezidenţia dlui Mihalache ni se pre- 
zintă reversul medaliei. Alipirea partizanilor de peste Prut la condu- 
cătorul lor a dat din primul moment lovitura mortală proiectului de 
căsătorie. Prin ruptura lor, ceata dlui Mihalache s'ar fi diminuat sim- 
țitor şi fuziunea în acest caz mar fi însemnat decât capitularea fri- 
volă a cămășii în fața dlui Csicso Pop. Constrânşi de împrejurări 
deci, țărăniștii au preferat să-şi salveze cohesiunea proprie şi-au în- 
scris ca dogmă inviolabilitatea dlui Stere. După toate aceste, după 
crâncenele înjurături din ambele părți, congresele amândouă au ho- 
tărât în principiu că fuziunea e de dorit şi târgul slobod merge 
înainte... 

Care e concluzia acestui tragi-comic galimatias? N'o ştie nimeni. 
Şa făcut, dar nu s'a făcut... 

Ce va fi mâine? Se mai pot reconcilia logodnicii răsvrătiţi, se 
mai lansează alte zece puncte care vestesc lumii înfrățirea şi ne spun 
tuturora că dragostea lor e ca o stâncă de granit? Renunţă d. Vaida 
la rolul de intratabil luptător al ideii naţionale? Renunţă partidul dlui 
Mihalache la alesul dela Soroca? Renunţă basarabenii la şeful lor, 
sau renunţă fiul  Muscelului la basarabeni? Mister pe toată linia, 
domnii pertractează. In aceste clipe penibile care e starea sufletească 
a celor două grupări? Ce zic preparatorii care și-au angajat prestigiul 
lor la celebra nuntă cu bătaie? Care e, bunăoară, situația dlui Goldiș, 
naşul fuziunii, asvârlit dintr'odată în fața imprecațiunilor retorice de 

viteaz naționalist ale colegului său d. Alexandru Vaida? Se vor mai 
putea cârpi amiciţiile desfăcute, se va mai salva principiul unui front 
comun, sau după tendința de devorare împrumutată, manifestată cu 
atâta sete la cele două întruniri, desagregarea va porni la fiecare tabără 
în parte, ca o urmate firească a demoralizării din rânduri? Nu ştim 
şi nu vedem lămurit. După păcăleala recentă ne abţinem dela orice 
profeție, fiindcă materialul cu care avem a face e inconsistent şi ge- 
latinos... 

O întrebare sumară însă se pune în mod simplist în mintea 
fiecărui om cum se cade: cine e în definitiv autorul moral al acestei 
groaznice zăpăceli ? 

Scriu răspunsul aici, cu inima liniștită și cu conştiinţa celui mai 
sfânt adevăr: e şeful, domnul Iuliu Maniu. 

Opera poartă pecetea laboratorului d-sale. Actuala derută e 
în primul rând o prăvălire personală, e o lovitură de grație dată le- 
gendei. După cinci ani de pipăire timidă, în cari o mare ambiţie ne- 
mărturisită şi-a plimbat în toate colțurile reticențele şi ipocrizia, fostul 
președinte al Consiliului dirig-nt e pentru întâia-oară descoperit şi 
împins într'o linie de perspectivă de unde ţara poate să-l judece. 
D-sa a zămislit toată povestea sfârşită acum atât de detestabil. Dornic 
să-și mărească patrimoniul şefiei a primit dela început planul fuziunii 
şi i-a executat conform tradiționalelor sale impulsuri, pe care noi, 
slavă Domnului, le cunoaştem așa de bine. Spirit transacţionist prin 
escelență, fără o concepție individuală în problemele de stat și fără 
o specială înţelegere a mediului unde e nevoit să se mişte, deținând 
o situaţie prin mici abilităţi şi prin lipsă de personalitate, fostul se- 
cretar al consistoriului din Blaj atratat pe rând fuziune și colaborare 
cu toate partidele din ţară. Rezultatul “a fost totdeauna nul, fiindcă la 
toate ocaziiile pertractările sau nămolit în nesinceritate și lipsă de 
voință. Acest bagaj moral şi intelectual l-a călăuzit şi astăzi, cu deo- 
sebirea că acum lucrurile se dau pe faţă şi pertractantul apare în 
plină lumină. 


Să lămurim ce s'a petrecut. DI Iuliu Maniu ştia foarte bine cine 
e dl Stere, de care s'a poticnit la congres. Ştia din proprie expe- 
riență rolul fostului director al Luminei de pe vremea răsboiului. Şţia 
şi resentimentele din ţară împotriva.acestui rol. Totuşi puritanul ad- 
vocat de pe Târnave a primit alianța cu d. Stere, s'a dus în casa ace- 
stuia în mai multe rânduri, plănuind împreună contopirea şi stabilind 
de comun acord toate amănuntele. După toate aceste, invocarea unui 
scrupul moral din partea plăpândului şef e un jesuitism ne mai po- 
menit, fiindcă înţelege ori-cine că nu sa dus la om acasă ca să-i 
pfropuie o sinucidere prin persuasiune, Ce-a intervenit însă? După re- 
zolvirea teoretică a fuziunii, care în afară de mirajul șetiei rămânea 
şi pe mai departe un. echivoc, întemeindu-se pe două grupări dispa- 
rate şi fără nici o înrudire, s'au pornit fricţiunile din amândouă păr- 
tile. D. Stere a plecat la Chişinău să-și îndoctrineze basarabenii după 
metoda proprie, iar aderenţii răposatului Take Ionescu rătăciți subt 
pulpana dela Blaj au eacționat cu pasiune. Sau pus în faţă două 

profesiuni de credință opuse, fie-care țintind la distrugerea celuilalt. 
Ce-a făcut în acest timp, șeful, d. I. Maniu? D-sa în materie de cre- 
dință ne având nimic, sa rezolvit pentru rețeta consacrată a echili- 
bristicei mărunte. Ca de obicei a dat dreptate și unuia și altuia, a 
zâmbit cu placiditate în dreapta și în stânga, „a făcut frumosul“ la toţi. 
In vremea asta patimile au crescut, prăpastia s'a deschis largă între 
cele două tabere. Ce-i mai rămânea unui conducător real la o ase- 
menea învolburare ? voința, pe care s'o arunce în cumpănă, sfărmând 
subt greutatea prestigiului său individual elementele recalcitrante. 
Voința însă, știți bine, nu există în arsenalul dlui Maniu. D-sa, după 
vechiul tipic, s'a tras frumuşel la adăpost din fața furtunii şi astfel 
lucrurile s'au desfășurat în voia lor. Rezultatul e învestit cu marca 
atelierului unde s'a confecţionat opera memorabilă: s'a făcut, dar nu 
sa făcut. D. Maniu pertractează... 

După toate aceste, e aproape indiferent ce va urma dd-aci înainte. 
Vom vedea și ne vom rosti. Un lucru însă e pe cale să treacă în 
conştiinţa publică: d. Maniu îmbrâncit de evenimente a ieşit de după 
perdea, legenda d-sale se evaporează. ara are prilejul unei clare 
vederi, înlăturând formula primejdioasă a necunoscutului, care până 
deunăzi intervenea în combinaţiile politice, încurcând situaţii și lăsând 
în urmă o continuă destrămare. E un triumf al realităţii, această în- 
frângere bruscă a obscurantismului, dar e și-o biruiriță morală în 
acelaș timp. Se ridică biruitor principiul selecțiunii valorilor, într'o 
societate pe care spiritul de aventură a obosit-o, şi care cu drept 
cuvânt cere întronarea adevărului. 

Procesul de lămurire a opiniei publice se va desfăşura de-acum 
cu un puls mai repede, normalizarea e pe drum și nu mai așteaptă 
mult. De ce va fi trebuit însă, bietul Ardeal, să plătească el cu mi- 
zeriile lui această orbecăire de cinci ani? 

Cât vreţi so mai lungiţi, venerabili canonici dela Blaj, cât vreți 
so mai lungiți ? 

OCTAVIAN GOGA 

Duminică 


` © topitură de smaralde 

indoaie gârla 'n unde moi, 

Din ţărmuri scapă 'n val ghirlande 
De troscot și trifoi. 


E apa scundă 

Şi se străvede *'n fund pietriș 
Şi sânt copii ce se cufundă 
Şi ies în limpeziș. 


“Cum râd pe unda verde care trece, 
Par nuferi. desfăcuţi din. foi, 
'Resfiră 'n mâini talazul rece, 

Sånt veseli că sânt goi. 


€ soare și Duminică, 
Lumina largă de pe vale 
Cu cântec se cuminică: 
Bat clopote duminicale. 


De după norul luminos 

De nu știu unde-adus 

Par îngeri să privească ’n jos. 
Copiii goi privesc în sus. 
Și-un stol de porumbei 

Din sânul cerului ferbinte 


Scânteie peste apă, peste ei, 
Ca nişte duhuri sfinte. 


NICHIFOR CRAINIC 

Frontul umanitarist 


— Intre dl. Mussolini şi domnişoara Arbore — 


Asasinarea deputatului socialist Matteotti, care trebuie să rămână 
pentru noi ceeace este: ò afacere internă a Italiei, a avut un ciudat 
ecou pe malul stâng al Dâmboviţei. DI. Benito Mussolini, șeful guvernu- 
lui din Roma, sa pomenit din senin cu duşmani personali la Bucu- 
rești. O adevărată campanie de presă, pornită cu o ciudată pasiune 
dela distanţă, sa abătut asupra hotărâtului conducător al cămăşilor 
megre; acesta a început să fie mai atacat în gazetele dela noi 
decât însuș dl. Vintilă Brătianu, Ceeace, va recunoaşte oricine, în- 
semnează ceva... 

Mișcarea fascistă n'a fost dela început pe placul gazetelor din 
strada Sărindar. Șampionii viteji ai democraţiei române, slujitorii evla- 
vioşi ai opiniei noastre publice, mau privit niciodată cu ochi buni 
triumful popularului curent de reacțiune împotriva tendințelor de dez- 
agregare socială din Italia. Adevărat, că acest formidabil partid po- 
litic, alcătuit în primul rând din adeziunea disciplinată a foştilor com- 
batanți, culegea pretutindeni sufragiile tot mai însufleţite ale mulțimei. 
Adevărat, că îndrăsneţele legiuni ale tinereţei luptătoare, strânse îm 
mănunchi și îndrumate de o energie neașteptată, porniseră să mân- 
tuiască de putreziciune roadele unui răsboi plin de speranţe. Ade- 
vărat, că valul de reînviere a mândriei naţionale cuprinsese o ţară 
întreagă. Dar ce folos! Fascismul avea un:mare cusur. El jurase ex- 
terminarea agitațiilor comuniste şi administra doze forțate de unt de 
recină pe gâtul honigmanilor de pe Tibru. Adică, stătea ca o simţi- 
toare primejdie în drumul ideilor umanitariste. 

A început, prin urmare, să se desfăşoare din anumite subsoluri; 
; cu rotativă, o ofensivă susținută și concentrică împotriva Dictatorului. 
Cu o nervozitate îngrijitoare (cași când ar fi fost vorba despre con- 
tinuarea silită a unui șantaj nereușit) folosind vocabularul rezervat 
până acum numai polemicelor în familie, cunoscutele tipărituri bucu- 
reştene s'au așezat să compromită cu orice preţ noua concepţie po- 
litică a naţiunei italiene. DI. Albert Honigman a intrat într'o polemică 
de unul singur cu trei sferturi din populaţia. Italiei. Q simplă ochire 

de-alungul unui număr de gazetă e de ajuns, pentru -a aprecia tonul 
Şi ţinuta acestor timorați mâncători de fasciști. Comentând cu febrili- 
tate recentele evenimente externe, di. Kalman Blumenfeld felicită căl- 
duros pe radicalul Eduard Herriot, caşi cum i-ar fi un vechi tovarăș 
«de idei, tremură pentru soarta parlamentară cam incertă a laburistului 
Macdonald și se năpusteşte cu o nepotolită furie asupra retrogradului 
Mussolini. Ai zice, că toată soarta Europei fierbe în retorta pricepută 
a acestor vânzători, de şireturi de ghete, — actualii îndrumători ai 
părerii obștești din România întregită, — cari laudă ici, desaprobă 
«dincoace, se entusiasmează și osândesc deopotrivă, blagoslovind ma- 
lurile Tamisei și blasfemând golful Veneţiei... 


Ar avea dreptul însă, oricine, să întrebe, ca Mefisto din Faust-ul 
lui Goethe: „De ce atâta sgomot, şi domnul ce poftește?“ Pentruce 
bucuria neînfrântă față de căderea dlui Alexandru Millerand, (care, 
după cât știu, ware nimic de împărțit cu dl. B. Brănișteanu) pentruce 
atâta emoție epileptică alături de guvernarea pe muche de cuțit a dlui 
Macdonald, (care nu nutrește, după cât se pare, nici o simpatie ex- 
presă pentru dl. Emil D. Fagure) şi, mai ales, pentruce nădejdea is- 
terică în prăbuşirea, foarte puțin probabilă, a dlui Mussolini? (care 
nu reprezintă niciun pericol iminent pentru stomacul încăpător al dlui 
Leonard Paukerow). poo l 


Răspunsul nu e greu de dat. Toate aceste călimări călătoare, in- 
complect aclamatizate între hotarele unde sau refugiat în căutarea 
norocului, tremură la fiecare adiere venită de dincolo de hotare. Iu- 
„tâmplările din talia, cași peripețiile politice din Franța, nu-i pasio- 
nează în funcțiune de rubrica telegramelor dela „Ultima oră“. Ei se. 
tem grozav de un Mussolini românesc şi-şi închipuie că-i pot tăia 
drumul cu ajutorul vreunui Macdonald din Sân-Mărtin. Ei presimt Și 
la noi, cu instinctul sigur al musafirului în nesiguranță, preludiile 
unei guvernări de autoritate, năzuința generală spre o schimbare. ra- 
dicală a sistemelor de astăzi, valul puternic al ideei naţionale birui-. 
toare. Revărsarea unei acţiuni de reculegere a forțelor noastre autoh- 
tone cu svârlirea peste graniță a tuturor aveuturierilor, cu întărirea 
spiritului de solidaritate românească şi cu restabilirea echilibrului nor- 
mal între străinii, cari sau obişnuit prea mult să ne exploateze, şi băş- 
tinaşii, cari au fost prea adeseori socotiți drept figuranţi, — iată pers- 
pectiva îngrijitoare pentru făuritorii de opinie publică din strada Să- 
tindar. Aceştia își dau seama de frământarea care fierbe în jurul lor 
şi calculează din timp nenorocirea care:se apropie de tejgheaua fie- 
căruia. Măsurile de apărare le vedem desfăşurându-se în fiecare zi 
înaintea noastră. Niciun argument nu e nesocotit, şi, în primul rând, 
exemplul străinătăţii e aruncat în cumpănă cu toată greutatea, de că- 
tre cunoscuţii agenţi comerciali ai europenismului. 

Frontul umanitarist s'a înșirat în linie de bătaie, şi-a aşezat sen- 
finelele pe maldăre de hârtie maculatură, și sa hotărât să oprească 
Aa vamă orice pilde periculoase: — „Pe aicea nu se trece!“ 

Cazul dșoarei Ecaterina Arbore a răsturnat povestea și pe fața 
cealaltă. Frontul vmanitarist şi-a întors bateriile spre dl. Ion |. C. 
Brătianu. O lună încheiată au strigat țigănuşii de pe calea Victoriei 
indignarea dlui Brauer împotriva unei expulzări revoltătoare. lar am 
auzit vorbindu-se de drepturile omului, iar s'a invocat sfântul nume 
al democraţiei, iar ni s'a aruncat dinainte înfierarea presupusă a Euro- 
pei civilizate şi sentimentale. Trimiţând pe dşoara Arbore înapoi, în 
Republica Sovietelor, de unde abia sosise, guvernul a rănit din nou, 
adânc, inima dlor Honigman, Pavkercw și Brănişteanu. Indârjita co- 
munistă, care a fost poftită să se reîntoarcă la Moscova, ar fi putut 
să apară în ochii multora drept o tovărașe de principii a iluștrilor 
eroi ai îndrăsnelii de cugetare, cari, ocrotind martirajul unei ilumi- 
nate, şi-au apărat propriul lor crez, propria lor ideologie, propriile 
lor idealuri. 

Dar de unde! Niciunul dintre toţi acești gălăgioşi n'a sacrificat 
vreodată ceva, cu atât mai puţin însăş pielea lor, pentru o credință. 
Pricepuţii profitori ai naivităţii românești, până mai ieri muritori de 
foame pe la ușile redacţiilor, sunt toți până la unul burghezi ghif- 
tuiți, proprietari de automobile şi fericiţi milionari. Ei ridică, pe patru 
coloane, în fața publicului, protestul lor indignat împotriva barbarelor 
procedee guvernamentale, dar paşii lor tainici se strecoară, cinci mi- 
nute mai târziu, în anticamera dlui Al. Constantinescu, unde toate ne- 
înțelegerile, la urma urmelor, se aplanează întrun chip mulțumitor. 
Frontul umanitarist nu e chiar atât de greu de străpuns... 

Trebuie să fim lămuriţi odată, prin urmare, şi cu această sinis- 
tră farsă a gazetăriei dela noi. Căci, nici un cuvânt din câte se im- 
primă acolo, în tiparniţele cari se închiriază pe rând, tuturora, — şt 
nouă, dacă am vrea, — nu e expresia sinceră a unei convingeri. Negus- 
torii cari s'au instalat de-alungul tarabelor, ca și mercenarii care-i 
slujesc dispreţuindu-i, nu sunt nici cu dl Painlevé, nici împotriva ge- 
neralului de Rivera, nu se prăpădesc de dragul catehismului socialist, 
după cum nu au nimic de împărţit cu doctrina naționalistă. Idei, con- 
vingeri, programe ? Martă ieftenă, nimicuri strălucitoare, patimă indi- 
ferentă, pentru care numai cei nepricepuți se bat, își risipesc nervii 
şi se trudesc tără răsplată. Intrebarea este alta. Cum se pot mântui 
mai bine interesele negoţului ? De unde soseşte câștigul cel mare şi 
din ce parte vin riscurile ? 

Aplicaţi această reţetă și veţi avea cheia situației. Veţi vedea 
că „Liga drepturilor omului“ e o firmă admirabilă, la adăpostul că- 
reia se pot aranja anumite afaceri cu generosul capital internaţional, 
în vreme ce fascismul, de orice origine ar fi el, poate să arunce la: 
un moment dat prăvălia în aer, cu 0 simplă lovitură de picior. 

— „Jos, deci, cu Mussolini“... Biata domnişoară Arborel!... 

Aţi înţeles ? 


ALEXANDRU HQDOS 

Societatea Scriitorilor Români 


O profesie şi un ideal 


Strigăte au pornit de mult și din multe părți. Dar s'au pierdut 
în deşert. Deşertul trebuie umplut. Pricinile care au răslețit acele 
strigăte în gol trebuiesc ucise sau înlăturate. 

Unele sunt îndărătnice ca uscăturile greoaie din pădurile bătrâne. 
Pentru acestea e nevoie de securea care să le doboare crunt, din 
rădăcină. 

Altele sunt subtile, întortochiate, ascunse şi dificile ca spinii, cu 
perversităţi de viespe ai trandafirului de lux. Acolo e nevoie de foar- 
feca isteață şi fină a abilității. 

In ziua când breasla care reprezintă profesia cea mai nobilă 
— a scrisului — convinsă şi înțelegătoare se va hotărâ să se gru- 
peze, strâns ca un singur trup, în jurul unei personalități și a unui 
steag, care 'vor concretiza acțiunea de linie mare, în sensul pe care-l 
sugerăm mai sus, în ziua aceea se va face, nu un pas, ci un enorm 
salt spre realizarea unei ținte menite să schimbe matca istoriei noa- 
stre culturale. 

% 

Să privim deci chestiunea scriitorimii în strict și condesat re- 
zumat. E destul de limpede în linii generale, ca să poată fi pe de-a'n- 
tregul înțeleasă. 


1. Problema materială. 


Cu aceea a unui chelner, de pildă, sau a unui: agent de bursă 
cu o clasă ori două primare, nici nu încercăm să asemuim situația 
materială a scriitorului. 

Câştigurile celor dintâi sunt pur și simplu princiare față de 
ale sale.. 

Ar fi de altfel și jignitor. Deaceea, vom considera pe cei cere ar 
putea fi mai curând “apropiaţi de scriitor: pictorul, sculptorul, muzi- 
cantul, cântărețul. 

Câștigul — luat în medie — al oricărui din aceştia, pe o singură 
lună întrece maximumul ce-l poate incasa un scriitor. pe un volum: 
care reprezintă, tot în medie, munca de un an întreg. 

In asemenea condiţii, scriitorul aleargă după diterite îndeletniciri 
în afară de arta sa, pentru a încerca să-şi capete strictul necesar. 
Sistemul acesta de viaţă, frântă şi penibilă de continuu provizorat, 
îi roade, îi fărămițează ca o-'boală însăşi centrul personalităţii lui:: 
puterea de creaţie, munca lui profesională. 


2. Situaţia morală. 


Indiv dual, e pe de-a 'ntregul legată de cea materială, se înţe- 
lege dela sine. Ca breaslă vorbind, e de asemeni, îndestul. 

E mai limpede dacă o formulăm întrun singur cuvânt: prestigiul. 

Deputatul nul, gângav și de multeori quasi-analfabet (nu vrem 
să spunem prin asta că nu sunt destui deputați de mare valoare și 
de strălucită inteligență) ajuns acolo prin diferite mijloace lătural- 
nice sau prefectul săltat la înalta demnitate în împrejurări umbroase,. 
deschid cu aroganță toate porţile, își preumblă însemnata lor per- 
soană în limusina care trece însoţită de cortegiul saluturilor obsechioase.. 

Aceeaş burghezie cu stare, sau pătura pestriță de sub ea, care 
consideră precum spuneam pe cei amintiţi, spune. cu un rictus de dis- 
preţ în colțul gurii: „Domnul cutare? Eh, un poet“... Cât despre cei 
de sus, conducătorii politici, de foarte puțină vreme — şi așa, mai 
mult sub imperiul unei contegiuni de care nu-și dau bine seama — 
au început să-și spună că poate scriitorii aceştia au cel puţin tot 
atâta importanță cât un discurs de mâna a doua.. 


3. Forţă. 


Chestiune iarăşi strâns legată de cele două dintâi. 

Omul politic are partizani, posedă ca vn fel de gir, numărul său; 
de alegători, legăturile sale, influențele de care dispune. 

Financiarul, precum se ştie. F 

Meseriaşul are soliditatea răspândită a sindicalismului său vârtos 
prin număr, are recunoaşterea necesității rendementului său profesionab 
pentru comunitate. 

Fiecare din aceștia, are o forță pe care se reazemă, care îi dă 
putere, încredere, posibilităţi. 

Scriitorul, la noi, unde nu există tradiţie culturală care să-i poată 
recunoaşte cel puțin un oarecare apostolat, n'are nici o forță saw 
aproape nici una. 


* 
%* $ 

Concentrat, aceasta e situaţia. 

Starea materială, prestigiul, forța, trebuiesc cucerite cu luptă, iar 
mu așteptate ca un firesc dar al unui problematic viitor. 

Spuneam la început că saltul mare se va face când scriitorimea 
se va grupa, unanim, în jurul unui steag şi a unei personalități capabile 
să concretizeze în acțiune marile deziderate. 

Socotind cele ce sau spus, alegerile care sau făcut și făgă- 
duelile care sau auzit la adunarea generală anuală a Societăţii Serii- 
Jorilor Români dela 15 Iunie, am putea spune că acest salt s'a fâcut. 

Steagul de care vorbeam nu poate fi decât Societatea Scriitorilor 
Români, iar personalitatea dlui Octavian Goga, în jurul căruia adu- 
narea a votat noul comitet de conducere, este fără îndoială aceea 
care va concretiza o mare acţiune în sensul de mai sus. 

Dacă forțele se vor grupa, unanim, avide de înfăptuiri şi calde 
«de încredere, cele trei chestiuni de căpetenie vor putea fi atacate cu 
mari sorți de izbândă. 

Atunci, prin cucerirea altor condiţii de editură, altor condiţii de 
colaborare, printrun „faire valoir“ așezat pe baze serioase, situația 
snaterială a scriitorului va intra în altá fază. 

Prin însăşi natura acestei acțiuni, prin mijoace de fond şi de 
suprafață, prestigiul scriitorului se va închega în opinia publică. 

Prin clădirea altor baze de solidaritate profesională prin largi 
măsuri de consolidare şi mai cu seamă prin crearea unui mare curent 
de răspândire a scrisului şi prin contactul cu masele, în cea mai 
întinsă accepție a cuvântului, scriitorul se va putea răzema pe o forță 
și încă pe una mai mire decât se crede. 

Şi-atunci, vom sta altfei de vorbă.. 

VINTILĂ RUSSU-ȘIRIANU 

Carte Poştală 


Aceleiaș 


Toamnă... Noapte... Crisanteme ude... 
Un cimitir de candeli... Rar s'aude 
Rămasul bun al frunzelor ce mor 

Ca un rănit ce strigă ajutor, 


S'au adunat copacii — trist norod — 

S'asculte-al toamnei dureros prohod, 

Se tânguesc femei par'că pe drum 

Și moartea umple noaptea. de parfum! 


Intreaga fire pare un spital 
Acoperit c'un cer bolnăv, opal, 
Unde pe paturi veștede de foi 
Muri-va azi iubirea dintre noil... 


Soroca D. IOV 

Ravica 


Poate Reveca, ori Reveica, vrea să-i zici dumneata.. 

— Nu, domnule, Ravica, noi așa-i zicem, că aşa-i zicea şi nași-sa, 
notărășița dela noi din sat, doamna Ravica a notarășului, care a 
botezat-o. 

— Și nu vrei s'o lași? 

— Apoi cum so las, domnule, că e crudă încă, abia a împlinit 
șapte ani la Ispas ce fuse, — ce ştie ea, un copil acolo, numa” ce-o 
strica oare câte ce pe ici şioi păţi-o cu 'dânsa.. 

Ravica se strânsese lângă marginea canapelei şi se uita cu ochii 
vii, mari negri, speriați, în aşteptarea hotărârii soartei sale. 

Dis-de- dimineaţă femeea venise, tocmită la spălat cu ziua, şi 
cum și bărbatu său găsise ceva de lucru şi trebuia să lipsească acasă, 
ea luase cu dânsa şi copila. 

Toată ziua Ravica a studiat spălătoria, bucătăria, sofrageria, şi 
un moment i-am zărit mutra puţintică şi ochii, curioşi întâi, apoi ru- 
șinați, la ușa cu geamuri a biroului meu. La masă, fiică-mea îmi spune: 

— Ştii ce-am pățit cu fetița asta a spălătoresii? A venit şi sa 
tot uitat la mine cum direticam prin odae, apoi odată numai ce s'a- 
propie, se lipeşte de mine, și cu ochii în pământ: — „Domnişoară, zice, 
eu vreau să fiu slujnică la matale“... — „Sluinică, tu? că ești numai 
cât un şoricel“, îi zic eu. — Dar ea ridică ochii la mine: — „Ba să 
mă iei, domnişoară, că învăţ eu, — da’ ştii, să fiu slujnică adevărată 
la matale. Să mă trimiţi în piață, să-ți aduc tot ce trebuie, să mă 
pui la bucătărie, să spăl vase, să mătur prin odae, să mi- -arăţi să fac 
şi bucate, tot, tot, ştii, să fiu 'Slujnică adevărată“... Am râs, ce era să 
fac? — şi i-am spus, ca să scap de dânsa: „Bine, bine, o să vedem, — 
dacă te porţi bine până diseară și nu-mi cotrobăeşti prin toate părţile“. 

Ei, dar Ravica a luat lucrurile în serios; ea s'a purtat bine până 
seara, iar când mamă-sa a vrut s'o ia de mână so ducă acasă, 
sa smâcit, dâcoasă, şi s'a grămădit lângă canapea în colţ, cât nu i 
„se mai vedea decât broboada galbenă cu flori, şi ochii mari, negri şi 
încruntaţi de sub broboadă: 

— Eu nu mă mai duc cu tine; eu rămân aici. 

— Vai, tu, zăludo, hai, că minteni îţi dau v'o câteva.. 

— Lasă fata, zic eu, văzând că îi caută mâna so smâcească. 
S'o luăm cu binişorul.. 

Astfel am aflat apoi numele și biografia Ravicăi şi a părinţilor 
ei, doi bieți oameni pribegi încoace de pe la Mediaș şi trăind ca vai 
de lume din lucrul mânilor. Ravica era încă în faşă când au adus-o. 

— Daia zic eu c'a rămas numai atâtuța, — îmi esplică mamă-sa,— 
că la noi pruncii îs mai mari, la șepte ani; da'un drac încă so ales 
din ea, că ai noștri sunt și mai astâmpăraţi... 

— Ei las-o, zic eu, — las'o acuma aci, că nu i-o fi rău cu 
domnişoara. Când s'o sătura, o să vii să ţi-o iei acasă. De-o strica 
ceva, să mai nici o grijă, că nam să vă apuc de nimica. 

— Da'oarece plată i-o da domnul?... îngână însfărşit femeea, 
înduplecată. + 

— Lasă că i-om da și plată, — cum de nu? Doară are să ne 
fie sluinică adevărată nu glumă! 

Și așa a intrat Ravica la stăpân. 


* 
% * 


Domnișoara e foarte mulțumită cu ea; ca o sfârlează se învârte 
peste tot, de toate sapucă şi — le lasă în jumătate. Domnișoara e 
mulțumită, totuşi, nu atât de treaba pe care o împlinește Ravica, cât 
de ciripitul ei veşnic, de forfoteala de drăcușor neastâmpărat cu care 
umple casa de viață și de mișcare. 

Ss ceartă cu zarzavagii pentru cincizeci de bani nepotrivire la 
preț, le cercetează balanțele, cât ai crede că se şi pricepe cu adevă- 
rat la controlarea lor, ocărăște pe găzar că ma umplut bine tinicheaua, 
bagă de seamă la lăptăreasă să nu scrie mai mult de o gogoaşe cu 
creta după ușă, — câte nu face, mă rog? — Fără dânsa mai că nu 
ne-am mai putea închipui cum ar merge gospodăria! 

De „domnu“ are un mare respect, mai ales când îl vede stând 


la masă și scriind. — „Aşa-i domnişoară, —- șia dat cu socoteala 
întruna din zile, — că atunci când scrii te gândești la ceva, apoi 
acela. care vede scriitura ştie la ce te-ai gândit“? — „Firește“, — i-a 


răspuns domnişoara fără să-i dea prea multă băgare de seamă ; dar 
Ravica a rămas gânditoare, și în căpşorul ei și-a însemnat o învăță- 
tură mai mult, 

Odată mă întorc acasă și o văd cam plânsă în ușă. „Ce-i? 
o întreb; dar.ea nu mai râde ca de obiceiu scuturându- şi i cârlionții 
de sub broboadă, ci fuge ruşinată. — „Si vezi, îmi spune fiică-mea, 
ţi-a scris o scrisoare“... — „Ravica? de” când a învățat să scrie?" — 
„Uite“. — şi îmi arată pe birou un sfert de hârtie, împestrițată toată 
de sus până jos cu linii ondulate, unele mai apăsate, altele mai șterse, 
— un sbucium întreg sufletesc, desfăşurat acolo întro însemnare în- 
chipuită de un căpşor necăjit. 

— Ia să văd, îmi zic, am să descifrez eu ce mi-a zis Ravica aici? 

Şi o chem. 

— Apoi cum e, Ravico? Te-a certat domnișoara ?... 

Ravica pleacă ochii şi-şi frământă colțul şorțişorului. 

— Dar tu nu ești de vină, nu-i aşa? Tu eşti o fetiţă cuminte, 
şi dacă ai stricat ceva, s'a întâmplat, dar tu nai vrut, — a căzut aşa 
de pe masă farfuria... la să vedem; farfurie a fost? 

Și mă fac că-i citesc scrisoarea. 

— Pahar, şopteşte ea, ușurându-mi citirea. 

— Da, așa, pahar. Nu e un lucru aşa de mare. Dar altă dată o 
să bagi de seamă mai bine; o să spun domnişoarei să te ierte acuma, 
să nu te mai dojenească şi să fie iar bună cu tine... 

R vica zâmbeşte printre lacrămi şi-mi aruncă o privire plină de 
recunoştinţă. Apoi se învârtește ca un titirez şi o sbugheşte pe 
ușă afară. 

De-aici îi aud guriţa ciripind la domnişoara: 

— Vezi, domnişoară, Cai zis câ n'am scris bine? Vezi că tot a 
priceput domnv’.. 

Şi iar e pace, bucurie și forfoteală de șoricel sg'-"in în toate 
părțile. 

„0 GORUN 

Motivul național 
al reformei agrare în Ardeal 


— Greşelile regimului actual — 


Din punct de vedere al intereselor noastre naționale, în cursul 
aplicării legei agrare s'au făcut următoarele greșeli: 

1. Prin operaţiunile de expropriere proprietatea mare românească 
existentă în Ardeal a rămas aproape desființată. Dacă ar îi existat 
o înțelegere a situației, această proprietate sar fi putut salva, însă 
regimul actual a socotit să bată recordul ajuns de unguri pe vremuri. 
Atunci amai rămas 3%, din proprietate. Această proprietate a fost des- 
fiinţată de guvernanţii de azi ai țărei. Proprietarii români au fost supuşi 
unei exproprieri riguroase, în vreme ce conții, baronii și magnații pă- 
mântului din Ardeal, pe alte căi şi-au refăcut moşiile “lor în Ardeal. 
Va sosi timpul când voi arăta o statistică despre aceasta tristă realitate. 

2, Prin felul lucrărilor de expropriere sa oprit sporirea proprie- 
tăţei mari românești din Ardeal, pe cale evolutivă. Era o normă de 
elementară rațiune: zca să se admită, să se încurajeze și să se îndru- 
meze evoluția agrară în direcțiune națională, ca astfel să se sporească 
și pe această cale patrimoniul național. Actualii guvernanţi însă mau 
înţeles această rațiune și în contrast cu dispozițiunile legei au oprit 
orice evoluție agrară. 

Prin oprirea evoluției agrare, clasa intelectuală din Ardeal a fost 
impiedecată în aşezarea ei economică. Această clasă nu este nici co- 
mercială, nici industrială, nici capitalistă, astfel în noua configurație 
de stat aşezarea ei economică era cu totul îndreptată spre pământ. Chiar 
interesele noastre naționale au justificat cu totul această aşezare. Aici 
în cadrul categoriei de proprietate mare trebuia aşezată această clasă 
socială prin încurajarea unei evoluții agrare naţionale conștiente. Nu 
Sau făcut. Azi clasa intelectuală română din Ardeal este cu totul 
pauperizată și fără posibilitate de a se reface curând. Se sbate în 
cele mai mari lipsuri și este cu totul dezorientată în lupta economică, 
ce se desfăşură înaintea ochilor noştri. Este o mare greşală a nu utiliza 
în această luptă puterea extraordinară de conservare a acestei clase, 
care în trecut a dat dovadă strălucită despre puterea ei de rezis stență. 

Prin oprirea evoluţiei agrare s'a fixat pe loc proprietatea mare din 

minoritate. Impiedecată fiind trecerea integrală a moșiilor din mână 
în mână, proprietarii străini au așteptat exproprierea, în cursul căreia 
prin interventiile păcătoase ale unora, în multe cazuri au reușit să-şi 
refacă proprietăţile lor. Rezultatul este, că azi în raport cu trecutul 
avem mai mulți proprietari minoritari "decât români, deoarece numărul 
proprietarilor minoritari ma scăzut în proporţia în care a scăzut acela 
a românilor. 

In loc ca executarea legei agrare în Ardeal să fi însemnat o 
descălecare, ea în realitate a însemnat desființarea proprietăţii mari 
româneşti. Sfârșitul este, că proprietatea mică a minorității este com- 
plectată cu o proprietate mare, care se adapteazăzisituaţiei schimbate 
şi așteaptă mereu o altă soluţie. Ia acel timp, proprietatea mică ro- 
mânească a rămas izolată, şi fără sora ei cea mare. Evident, în ochii 
unor spectatori inconştienți aceste lucruri nu sunt importante, deoarece 
nu-le pot aprecia, însă importanţa lor nu poate scăpa acelora, cari 
prevăd dezastrul național, ce fatal va urma. 

3. S'au şters privilegiile „Băncei Agrare“ , Şi prin acesta s'a înlătu- 
rat posibilitatea acestei instituții de a-și împlini rolul pe care-l avea 
în organizarea proprietăților din Ardeal şi în îndrumarea evoluției 
agrare naţionale. 

Interesele ungurești au fost servite de patru mari institute ungu- 
rești, cari au avut un rol important în evoluţia agrară. Aceste institute 
erau chemate să sprijinească proprietatea ungurească. „Banca Agrară“ 
a avut chemarea să înlocuiască aceste institute şi astfel la rândul ei 
să sprijinească şi să sporească proprietățile românești. Actualul regim 
ma înțeles acest lucru şi scurt a ras obiectivul acestei instituții, de- | 
oarece după vederile lui, mare importanță sporirea proprietiţai ro- 
mâneșşti în Ardeal. 

% + * 
n punct de vedere economic sunt următoarele -greșeli: 

Trecerea bruscă şi fără nici o nivelare dela sistemul proprie- 
tății aandar la sistemul trienar, — de unde urmează o decreștere 
continuă a producţiei agricol e. Operațiunile de expropriere, făcute cu 
mare grabă, au nimicit orice siguranță şi stabilitate la proprietatea mare, 
iar în acelaş timp proprietatea mică wa putut satisface obligaţiuni- 
lor de producție, care îi revin cu trecerea pământului cultivabil în 
cadrele ei. Proprietatea mare nu produce, deoarece nu știe ce aduce 
„ziua de mâine, iar proprietatea mică nu pro'luce, deoarece nare încă 
însuşirile necesare. 

Actualul regim trebuia să pună la oparte considerațiunile de 
partid și să înfăptuiască exproprierile având în vedere nivelarea tre- 
cerei pământului din o categorie de proprietate la alta, deci mai lent 
şi mai sistematic. In acest caz mar decrește şi n'ar degenera pe! zi 
ce merge producția agricolă. 

2, Descomplectarea structurei de drept a proprietății mari din 
Ardeal. Prin regularea proprietăților făcută în Ardeal, proprietatea mare 
a fost grupată în mod raţional pe teren, iar prin sistemul de evidenţă 

tabular a fost fixată în mod clar în foaia funduară. In urma aces- 
tora, proprietatea mare a primit o structură specifică şi de drept şi 
economică. Prin felul exproprierei, și mai ales prin analfabetismui orga- 
nelor de aplicare, această structură de drept și economică a proprie- 
tății a fost cu totul descomplectată. In urma exproprierii, în unele 
cazuri nici nu se mai poate constata, dacă a mai fost acolo şi coma- 
sare. Descomplectarea pe teren a proprietăților, evident, are repercur- 
siuni şi asupra gradului de exploatare agricolă. 

3. Sa lărgit prea mult etatizarea întinderei din proprietatea mare, 
— astfel ea n'a fost redusă în mod rațional, ci distrusă. Aici este lo- 
cul să amintim cheștia absenteismului. Se face un joc frivol pe această 
temă. Prin exproprierea integrală a terenelor cultivabile, fără edificiile 
economice, pe deoparte se pierd mari valori, dealtă parte fără aceste edi- 
ficii înființarea de proprietăți mijlocii se prea îngreoieză. Absen- 
teismul fiind o calitate personală a proprietarului, trebuia judecată 
în persoana actualului proprietar, Astfel văzută această temă, şi 
întregită cu admiterea evoluției agrare, va adauga mult la succesol 
preconizat din punct de vedere naţional. Dispoziţiunile legei prevăd 
această soluționare şi interesele „naționale Chiar o reclamă. 

Organizarea proprietăţilor în vechiul Regat lasă mult de dorit. 
Dumnezeu a dat mult şi din belşug. omul puțin a mai adaus. Astfel, toate 
merg după metode vechi, progresul e mai puțin. Politica agrară a țărei 
s'a mărginit la repartizarea pământului, habar ma avut şi de organi- 
zarea ei. Fraţii noştrii din vechiul Regat au făcut ce au știut. Munca 
lor agrară o vedem azi, este o realitate pe care nu o pofi schimba cu 
o frumoasă cuvântare. Fără supărare şi în mod obiectiv trebuie cons- 
tatat, că frații noștri din Regat mau fost cei mai competenți să desăvâr- 
şească organizarea agrară din Ardeal. 

Regimul actual a socotit cu cale să execute legea agrară din 
Ardeal fără colabbrarea ardelenilor. Organizarea organelor de aplicare 
s'a făcut fără elemente ardelenești. Preşedinţii comisiilor de ocoale și 
președinții comisiilor judeţene sunt magistrați din vechiul Regat. Ici- 
colea mai vezi câte un ardelean, tocmai ca să fie câte unul. Autori- 
ritățile venite din vechiul Regat nu sunt însă pregătite în materie agrară, 
ele nu cunosc starea juridică de aici, sistemul de evidenţă, structura 
de drept şi economică a proprietăţilor, deci sunt cu totul neorientate; 
elementele ardelene sunt în cunoștință de cauză ; înaintea ochilor lor 
Sau organizat proprietățile sub regimele ungurești, deci sunt mai ori- 
entate asupra problemei întregi. In astfel de împrejurări era ceva firesc ca; 
ardelenii să .fie chemaţi în organele de aplicare a acestei legi. 

Pentruce nu s'a făcut acest lucru? pentruce sau înlăturat arde- 
lenii la executarea legii agrare din Ardeal? Cei grupaţi în jurul aces- 
tei reviste au dreptul la această întrebare. 

Am schițat aci greșelile de executare a legei agrare sub regimul liberal. 

Rezultatul întregei acţiuni săvârșite de el în materie agrară se 
poate rezuma în: Desconsiderarea și periclitarea intereselor noastre 
naționale şi descomplectarea organizărei agrare din Ardeal. 

ION I4COB 

Optimismul melancolic 


O concepţie și un exemplu 


In „Cuvântări către surzi“, cunoscutul scriitor italian Guilelmo 
Ferero, răstoarnă beatitudinea lumii noastre — a acesteia de după 
răsboiu — făcând o aspră critică spiritului şi realităților ei. 

Ferero e cunoscut ca un istoric al Romei, istoric-artist, care 
evoacă în tablouri plastice, apropiindu-ni-le, veacurile trecute; e un 
portretist social, care a putut să alăture epoca de degenerare a lumii antice 
lângă epoca noastră contimporană, și cu intuiție profetică să prezică 
încă la începutul anului 1914 catastrofa morală a spiritului Europei. 

In noua sa carte, Ferero se adresează „către cei surzi“, către noi 
toţi, arătându-ne cauza şi înfățișarea degenerării noastre. Făcând con- 
sideraţii filosofice asupra veacuiui al 19-lea, rămânând mereu artist, 
el scrie: „Cel mai fericit veac începu dela câmpul de lângă Waterloo N 
şi se sfârşi pe țărmurile Marnei“. 

Ce-l face pe Ferero să idealizeze acest veac? Căci doar urechile 
noastre aud încă nu numai tumultul atâtor răsboaie, a atâtor lupte 
civile, a atâtor suspine — (nu fu sdrobit proletariatul în toate încer- 
cările lui de a se afirma politiceşte?) — ci ca o respingătoare notă, 
~ auzim şi acum râgâitul de îmbuibare a unei clase, care se ridicase pe 
nedreptăți, schimonosind ideologia burgheză a lui Guizot. 

„Acest veac fericit — al 19-lea — a fost veacul ordinei, al întăririi 
dreptului, al liniştei civile, deşi credea în răsboiu și în revoluţie. 
Revoluţia franceză; e începutul, “bolşevismul rus e sfârşitul“ — scrie 
Ferero. El găseşte că deosebirea între cele două revoluții nu e numai în 
formele statului. Revoluţia franceză e: „calitate aleasă“, e avânt creator, 
e o vivificare a industriilor, a muncii, a ştiinţelor, e o eflorescență a 
vieţii. In schimb, bolşevismul apocaliptic! e cantitate în loc de cali- 
tate, e pasiune în loc de rațiune; e necesară munca multor generații 

ca să se ridice viaţa, ruinată de bolşevici. Ferero cunoaşte — şi asta 
dă preț cărţii lui — istoria Rusiei politice și intelectuale. De. pildă, 
Ferero e informat că absolutismul vechiu -~ şi nu numai cel țarist — 
nu avea bani, nu avea soldați destui. Bolșevicii, în schimb, au reușit 
să adune în câteva luni mulțimi inconștiente, ca să formeze o armată 
apărând patetic o iluzie. Cine e de vină? 

Ferero e paradoxal: de vină e „iluzia libertăţii“, care scapără 
ademenitoare la sfârşitul veacului al 18-lea. Până la revoluția franceză 
omenirea nu era chinuită de mirajul libertăţii. Nu era chinuită, de acest 
miraj, e adevărat, dar nu cunoştea serviciul militar obligator, nu cu- 
noştea munca de robi, — ce o facem noi acum în dosul iluziei liber- 
tății, — nu ştia apăsarea straşnică a statului modern. 

Ferero e și mai paradoxal: „adevărata slăbiciune a statelor con- 
temporane e forța lor“. Nu e acesta paradoxul istoriei moderne? 
Căci „libertatea“ ' (vai, dacă ne gândim serios, libertatea întotdeauna 
trebuie pusă în ghilemele) a provocat o producție nelimitată, născând 
consumația rapace şi nedreaptă a unora, desfundând în sufletul bur- 
ghezului “avântul spre plăceri, spre bogății, spre voluptăţi costisitoare 
şi mocirloase, deci adevăratul tiran nu e capitalismul ca un factor 
productiv, care poate să fie dirijat cuminte, spre folosinţi umanitare, 
ci „monstrul de fier“, maşina, care aruncă produse tot mai mari şi 
mai luxoase, pentru o mai păgână îmbuibare cu ele. 

Lumea are prea mulți bani, lumea e bolnavă de „boala banilor“. 
Banii „mântuie şi viţiează, ațâţă virtutea, dar se abandonează — cu 

“împrumut — viţiului; ei servesc laolaltă şi pe Dumnezeu şi pe Satana“. 
lar când se depreciază, ca acum, după războiu, trezesc necesitatea 
voluptăţilor, „obişnuind milioane de oameni, cari şapte ani mai nainte 
trăiau modest, la lux, destiânare, lăcomie şi lene.. 

Pot să audă, pot să nu audă surzii, dar Europa se stinge, Europa 
e o îalită, e neputincioasă, e desfrânată, e foarte săracă, deși se afundă 
în toate felurile de valuri băneşti, de hârtie, de ce vreți. Starea mo- 
rală a Europei e tristă, e cea mai tristă acum, din câte cunoaşte istoria. 

Ferero ne arată înfăţişarea politică a Europei, şi aici e poate şi 
mai atrăgător. 

Războiul şi revoluția au născut credința în dictatură, care, acum 
a încetat să fie, pentru unele minți „o doctrină politică, ci a devenit 
o credință religioasă. “ Amăgită de exemplul Cremlinului, sedusă de 
frazeologia demegogică a Moscovei privitor la dictatura proletariatului, 
Europa a crezut în puterea mântuitoare a dictaturii. lar cei ce cred? 
în dictatură, aşteaptă minunea, însetează să vadă pe făcătorul de minuni. 


% 
* Ei 
„Oricâte, şi oricât de mari ar fi defectele democraţiei, mai ales 
în statele mari, epoca noastră poate să aleagă: sau numai regimul lui 
Lenin, sau numai regimul reprezentantiv. Chiar şi dictatorul, dacă nu 


vrea să imiteze chipul rusesc, trebuie să fie acum exponentul voinţei 
poporului“. La asta a ajuns Ferero, după atâtea straşnice umblări prin 

boalele Europei contimporane. Și mai spune: „Afară de regimul re~ 
prezentativ, rămâne numai dreptul pumnului“. Prin urmare, suntem; 
condamnați să rămânem veşnic în parlamentarism. 

„Nefericirea Europei nu provine din pricina Parlamentelor, ci 
dela noi tofi. Ordinea se va întoarce în lume nu atunci când în toate 
capitalele se va găsi dictatorul cu sabia în mână, ci atunci când noi 
singuri vom putea răspunde la întrebarea: ce vrem — războiu sau 
pace? Putere san perfecțiune? Forţă sau drept? Bogăţie sau liber- 
tate ?“ 

Suntem martorii unei crâncene lupte între optimism și pesimism. 
Ferero crede că va birui Ormuzd, zeul binelui, duhul optimismului. Să 
credem și noi în civilizaţia nouă, utilitatea căreia s'a verificat prin 
nestârşitele noastre suferinți, această nouă civilizație „care va topi la- 
olaltă și morala creştină, şi cunoștințele Apusului, şi înţelepciunea: 
Răsăritului“. 

Credința în această nouă civilizaţie e: „optimismul melancolic“. 
Inspăimântaţi de războiu, zdrobiți de ruinele și deziluziile ce le-a fá- 
cut în sufletele și în viața noastră bolşevismul rus, nu putem ajunge 
de cât la acest optimism. Optimismul melancolic: — Ferero a numit 
aşa, această serioasă stare sufletească a celor ce sau rânduit sub 
steagul lui Ormuzd — nu va înşela masele, cum îngeală demagogii: 
uşuratici, afirmând în fiecare zi că totul se va înbunătăți, fără să spună 
cum, fără să arate un fapt. Acest optimism melancolic ne obligă să 
fim organizați în societate, pe o cheltuială de energie creatoare, izbind * 
cu piciorul în lături tot ce se aproprie de noi — sub oricare formă | 
— din laboratorul de seducţii a utopiștilor bolșevici din Moscova... 


$ 
x * 


Mă odihnesc cu mintea, sfârşind ultima pagină a cărții fermecă- 
torului scriitor, căutând un exemplu epuizat pentru aceasta frumoasă 
şi împrospătătoare concepție. Caut în politica internațională. Vor fi 
fost conceptii foarte înălțătoare, în antichitate, despre ‘politică. Con- 
cepția clasică despre politică e suficientă, dacă s'ar înfăptui: politica 
e arta de a guverna. Nu, astăzi politica e curajul de a guverna, căci 
acțiunea de a guverna trebuie îndreptată spre un constructivism spe- 
cial. A guverna, dar spre ce scop? Conştiinţa omenească ne răspunde 
neîndoios: guvernare spre a ferici omenirea prin cultură. Nu prin alt- 
ceva, prin cultură! Astăzi politica pare a fi devenit arta de a face 
rău. Excepţiile cari : luminează ca niște sori deasupra arenelor poli- 
tice — confirmă regula generală. Uh? dintre aceste excepţii e fără în- 
doială preşedintele Statelor Unite, Coonuge. El este reprezentantul con- 
cepției lui Ferero, a optimismului melancoiic. Deși guvernează în ca- 
litate de om politic, e mai mult om de cultură de cât politică. Wilson 
a fost un pacifist visător. Coolldge e un idealist activ. Apariţia lui în 


lumea politică nu ca om politic, ci ca om &: “u“lturii active, e încă un 

triumf al intelectualităţii splendide şi nemuri: “criitor şi orator. 

Intelectualii de pe întreaga planetă, cari au -~a visării şi 

“au intrat, combativi, în câmpul de realizări, îi cunosc avântul Câteva 
citate din cartea lui Coolidge, — discursurile lui, tipărite în volum în 
100.000 de exemplare, — ne confirmă încredințarea că dacă omul po- 
ditic — cum îl cere acum timpul nostru, — nu e un om de cultură, 
devine involuntar un răufăcător pentru contemporaneitatea sa, mai pri- 
mejdios decât un bandit de drumul mare. 


Vorbind despre Lincoin, în timpul căruia se făcu liberarea scla- 
vilor în America, Coolidge spune: 

„Totul în jurul leagănului lui era sărac şi modest, exceptând 
ceea ce face izvorul fericirii tuturor oamenilor mari — iubirea unei 
-mame minunate. Când ea muria, în frageda lui copilărie, din culcușul 
mortuar al sărăciei umile, îmbogăţia pe fiul său cu splendoarea. Și 
-nu se poate sărbători o zi de naștere dacă uităm să amintim pe 
mama“! Coolidge ajunse preşedintele Senatului Statelor-Unite. Atunci 
vorbi : 

„Nu sunt oamenii cari fac legile. Ei le descopăr numai. Legile 
trebuie să fie justificate prin ceva mai mult decât voința unei majori- 
tăți. Ele trebuie să se bazeze pe eternele fundamente ale dreptăţii şi 
ale dreptului. Dreptul de proprietate şi drepturile personale sunt la 
fel. Autoguvernarea însemnează autoajutorare. Aşteaptă-te să fii numit 
demagog, dar să nu fii demagog. Nu sta pe gânduri să fii tot atât 
de revoluționar ca ştiinţa. Nu sta pe gânduri să fi tot atât de reacționar ca 
tabla înmulţiri. Nu aștepta să ridici pe cel slab, prăbuşind pe cel 
puternic. Nu te grăbi să legiferezi, Legile nu trebuie să corespundă 
numai trebuinţelor materiale. Oamenii au și o natură spirituală. Atin- 
ge-te de ea, şi ea va răspunde. cum răspunde magnetul la cei doi 
poli. La această trebuință spirituală, iar nu la egoism trebuie să 
apeleze legile statului“. 

Vorbind la Boston, cu ocazia unei sărbători școlărești, el a spus: 

„Fiecare creştere depinde de o activitate, Vieaţa se manifestă 
numai prin acţiune. Nu există dezvoltare fizică sau intelectuală fără 
sforțare, iar sforțarea însemnează muncă. Munca nu este un blestem, 
ci o prerogativă a minţii, — singurul mijloc pentru a ajunge la ma- 
turitate și singura măsură a civilizației. Sălbaticii nu muncesc. Dezvol- 
tarea unui sentiment care disprețueşte munca, e un apel dela civili- 
zaţie la barbarie“. 


Intr'o circulară adresată statelor, e: spune: E + 

„Democraţia nu însemnează să s>pi, ci să construești. Democrația 
nu însemnează să neg dreptul divin al împăraţilor — divine right of 
kings, — ci ea satisface pe toți oamenii cari cer pentru sine drept 
divin. Democraţia e marea putere creatoare a veacurilor. E alfa şi 
omega în relaţiunile oamenilor față de alți oameni, e începutul şi 
sfârşitul. După cum nu există nici o îndoială în solemnitatea gravi- 
tății în lumea fizică, tot așa nu există îndoială în triumful democra- 


ției în lumea luerou- ymeneşti: singura chestiune e când și unde 

se va înfăptr: “undamentul ei stă deasupra veșniciei. Nu le- 

gile fac -rmele fac legi. Sârguinţa, economia, caracterul 

— nu depind de guvern. Guvernul nu poate elibera pe oameni de- 
muncă. Politica nu e un scop, ci un mijloc“. 

Ne-am înşelat. cumplit, ne-am înșelat prostește, crezând până, 
acum că America e mare prin avioanele sale aeriane şi tancu- 
rile misterioase. Acestea sunt un fel de avis pentru un fel de ama- 
tori. America astăzi se transformă în ţara celei mai active şi mai 
absorbite culturi. De aceea, — pentru bucuria unora, sau frica altora, —- 
istoria omenirii va începe, nouă, acolo, în America, la adăpostul cu- 
getărilor omului politico-cultural, dacă Europa nu se va feri de- 
bomba transformismului utopist, care o va arunca în aer, şi dacă nu 
se va îneca în grăsimea infectă și râncedă a burghezului pleşuv,. 
transpirat, sensual şi sterp. 
G. M. IVANOV: 

Variaţiuni pe aceeaş temă... 


Gazetele din Paris au anunțat deunăzi o întâmplare, foarte tristă 
după modesta mea părere. (Nu știu dacă aţi observat că părerile, 
cași iubitele noastre, încep prin a fi modeste). lată despre ce e vorba. 
'Doamna Athena, celebra chiromancieră franceză (despre care wafi 
auzit, probabil, niciodată) Sa sinucis din pricina mizeriei, trăgându- şi 
un foc de revolver în inimă. Glonţul, după ce i-a străbătut ambele 
picioare, a ieşit prin tâmpla dreaptă, oprindu-se într'o oglindă. Nefe- 
ricita a sucombat imediat. (Chiromanciera, nu oglinda). 

Nimeni nu e profet în țara lui. 

Dar, nu pentru a ajunge la această constatare (asupra căreia 
d-l N. Iorga meditează de un sfert de secol) am transcris în ritm 
vesel acest macabru incident. Nenorocirea prezintă și o lature amu- 
„zantă, Doamna Athena, ca orice biată femee, avea patima jocului. Şi, 
pentrucă reumatismele. nu-i îagăduiau să joace schimmy, juca la 
Bursă. Un sport neasemănat mai periculos decât dansul, căci, în urma 
unui pas greșit cursul unei acţiuni poate să cadă atât de rău, încât 
să nu se mai ridice niciodată. Ceeace nu se întâmplă unui dansator. 
Pe acesta, în orice caz, îi ridică Salvarea.. 

(nainte de a-şi da sufletul dna Athena a primii însă vizita unui gaze- 
tar. (Gazetarii sunt o speţă de oameni mai rea decât creditorii; aceștia, 
cel puțin, vin numai a doua zi după înmormântare). Reprezentantul 
opiniei publice a întrebat-o: — „Cum se poate, doamnă, ca tocmai 
dumneavoastră, care aţi prezis răsboiul mondial, cutremurul din Japonia 
şi conferința d-lui Iuliu Maniu, să fiți victima unui asemenea accident 
neprevăzut? N'aţi putut să ghiciţi măcar cursul de mâine al leului?“ 

Doamna Athena, celebra chiromzacieră (pe care, acum cred că 
o cunoaşte;i) a dat ochii peste ca" şi a şoptit, expirând: — „Cine 
să le știe, maică, pe toate? c.f2'să le ştie 2“ 


$ 

Intâmplarea de m+ -sus ma silit să mă gândesc la situația 


politică din Român” > doui ani încoace, ziarele dela noi nu se 
îndeletnicec” decât cu prorocirea: cine va veni la putere 
af 

după liberali? Se credea odată că oamenii cei mai chemaţi să se: 
preocupe de afacerile publice sunt cărturarii. E o greșală. Astăzi e 
vremea Cărturăreselor... 

Oamenii sunt superstiţioși. Un simplu exemplu. Plictisit de 
atâta așteptare, dar mai ales curios de rezultatele viitoare ale re- 
centei sale fuziuni, d-l C. Argetoianu s'a adresat unui cunoscut: 
specialist în științele oculte, punându-i următoarele două întrebări: 
a) când ajunge ministru d-l Virgil Magdearu? şi b) cine plăteşte 
bonurile detezaur? Din nefericire, ședința n'a putut să aibă loc, 
pentrucă ocultistul cu pricina nu citea decât în palmă, şi d-l C. Arge- 
toianu wa consimţit cu niciun preţ să-şi deschidă pumnul. Nici d-l 
general Averescu n'a rezistat ispitei de a răscoli puţin secretul zilei 
de mâine. Şeful partidului poporului s'a adresat unui astrolog. (Mi se 
pare că l-a ales pe d-l Enric Oteteleşeanu, directorul Observatorului: 
dela Filaret, pentrucă e din partidul poporului). Priceputul cercetător 
al firmamentului a studiat toate constelaţiile, (în special constelația 
naţional-țărănească) a aşezat sorții în platanele Cumpănei, şi a venit 
întru târziu cu răspunsul: — „Apoi, domnule general, tot steaua. 
dumneavoastră e deasupra!“ 

Singur d-l Vintilă Brătianu nu se sinchisește. Preşedintele Con- 
siliului de miniştri e calm, zâmbitor şi pare stăpân pe situaţie. Nici 
capul nu-l doare, decând i-a dat în cărți d-l Mihail Ferechide (ve-: 
chiul specialist al partidului) care, înşirând pe divan cele douăzeci 
și patru misterioase dreptunghiuri de carton colorat, (marca Grimaud} 
i-a spus în taină: — „Să mai nicio grije, nu ne-am jucat încă. 
ultima noastră carte...“ 

x 


Gd $ 

Cu toate acestea, am cuvintele mele să cred altfel, Eri, pe' 
când treceam pe strada Campoducelui (nu vă importă ce căutam pe 
acolo) mam oprit la o bătrână mahalagioaică, (o foarte venerabilă 
persoană, care închiriază cu ora, în fund, o mică odăiță pentru tineri 
de ambe-sexe) şi am rugat-o la plecare, să-mi ghicească în cafea. 
Am băut o excelentă gingirlie, şi am întrebat-o despre toate. Mi-a 
spus că n'am să ajung să-mi plătesc datoriile, (ceeace știam dinainte): 
că mă înșeală iubita (ceeace, spun drept, cam bănuiam) şi că o să 
câştig la loteria „Sindicatului Presei din Ardeal“ (ceeace mă îndoiesc, 
pentrucă nu mi-a garantat că are să se tragă vreodată). La urmă, 
m'am interesat, în treacăt, şi de soarta guvernului. Gazda a luat 
ceașca în mână, a sucit-o pe toate părţile, sa uitat în fund, și ma 
privit lung. 

— „Ce e, 'coană Lino, nu se vede?“ 

— „Ba da, suflețele, se vede, -— da'i pe drojdie...“ 


CRONICARUL CAPITALEI: 

GAZETA RIMATĂ 


Tiganii se siăluiră... 


—- Fragment din cântul al noulea al Țiganiadei — 


Văzând soborul celor o sută 
Cai lor îs loviți cu vrăjmâășie, 

Și că durerea nu li-e pricepută, 
S'au gândit să caute tovărășie..: 

A s'apăra e silit fieșcare, 

Când nu i mai râmâne altă scăpare. 


Trimis-au deci soli, cu porunci anume, 
La locul ce Topoloveni îi zice, 
Mergând şi tot întrebând prin lume, 
De Mihalache, cu cete voinice, 

Să-i dea plocon bogăt de bucate, 
.Rugând, să le fie de-acum, ca frate. 


Solia umbla în rânduri dese, 

Cu Voivodul Ghiulucă în frunte 

Cu Csicso Parpanghel, tot feţe alese, 
Și cu alte obrazuri mai mărunte. 
Iară Mihalache, în ițari de vară, 

li aștepta, bucuros, la scară. 


— „Bine-aţi venit, boieri dumneavoastră, 
„Și cred că ușor ne-om înfelege. 

„Să ne sțătuim şi noi cu ceata noastră. 
„Om vedea apoi, ce so alege... 
Zicând aşa, își făcu vânt cu cămaşa, 
Și se pupă cu Goldiş, cu bulibaşa. 


Deci, fiecare-și strânse acolo sfatul 
Și 'ncepură astfel târguiala. 

Privea la ei, minunat, tot satul, 
Văzând cât de bine le merge tocmeaia. 
Erau toate mai-mai să se isprăvească, 
Când Neicu Vaida începu să grăiască: 


„Astă cărdăşie, nu zic, ar fi bună, 

„Că suntem cam sleiți de putere, 

„Dar pe Ghiulucă l-aș ruga să ne spună, 
„Cum o'nvârtim cu àla, cu Stere? 

„E'n stare mişelul pe tofi să ne vânză, 
„La Nemţi, pentro putină de brânză“! 


„Aşa el“ (răcniră în cor, musafirii). 
„Să-ltragă în țapă !“ —, Bucăţi să ni-l taie 1“ 
lar Csicso Parpanghel, strângândvolintirii, 
Le porunci să-l ia la bătae. 

Dar vezi că la rându-i, voivodul Sterică 
Nu vru nici el să știe de frică. 


„Și-așa vorbi: — „Eu nam nici o vină, 


„Dar ăștia sunt tâlhari de untură, 
„Dau iaman cămară, şi fură slănină, 
„Și spirtul din borcane ţi-l fură!“ 
Atunci Niculaie, ce-i spune și Lupu, 


„Pă ei ! (le strigă) să lentoarcem şurupu!“ - 


Zadarnic le aduseră câțiva aminte 

Că alte rosturi căutase tocmeala, 

De geaba... Voinicii îi dădeau 'nainte, 

Că sencinsese în lege păruiala ! 

Comedia asta s'a jucat, ca la teatru, 

La anul nouăsute două zeci patru. 
NICULIȚĂ FUZIUNE 


sarostele calimărilor 

INSEMNĂRI 


Surpriza noastră. — Multe surprize 
"ne-a servit pe tava incomensurabilă a 
pertractărilor ridicola opintire spre fu- 
-ziune a partidelor naţional şi țărănesc. 
Surpriza cea mare, fireşte, a fost însăşi 
” hotărîrea celor două congrese, chemate 
cu mare alai să ratifice o contopire 
“trâmbițată pretutindeni, şi cari s'au po- 
menit înjurându-se ca la uşa cortului. 
Au fost însă şi surprize mai mărunte, 
cari, dacă au trecut uneori neobservate, 
aceasta nu scade nimic din adorabilui 
lor pitoresc. 

Aşa s'a înfățișat înaintea ochilor 
„noştri, cari au răul obicei de a răscoli 
puţin și trecutul, ieșirea dlui Alexandru 
Vaida împotriva dlui C. Stere. Fostul 
medic al băilor din Karlsbad a găsit 
„accente impresionante pentru a veşteji 
atitudinea din timpul răsboiului a ba- 
“sarabeanului dela Soroca. A amintit 
cu vădită emoție de suferinţele pe cari 
le-a îndurat în temniţele dela Seghedin 
(unde au stat alţii) — de ştreangul 
care i se pusese la gât (pe vremea 

__ când se plimba, liber, prin Elveţia) — 
.de ţinuta sa dârză în fața aghiotan- 
ilor lui Franz Iosef (cu cari făcea po- 
litică prin cafenelele din Viena) şi a 
sfârşit prin a respinge cu repulsiune 
tovărăşia cu fostul director al Luminei. 

Hotărât lucru, di C. Stere a avut o 
atitudine greşită în marea chestiune 
naţională. Pentruce protestează însă 
„dl Alexandru Vaida? Dumnealui a gån- 
„dit şi a acţionat absolut la fel. Recitiţi 

faimosul articol din Oesterreichische 
Rundschau, scris, după cum se ştie, tot 
cu revolverul ia tâmplă, și veţi aprecia 
perfecta armonie dintre vederile celor 
doui teoreticiani ai alianţei noastre cu 
Puterile centrale. Nici di Alexandru 
Vaida nu cerea altceva, după ce Ro- 
mânia intrase în răsboiu, decât o ali- 
pire umilitoare a tuturoră subt aripa 
ocrotitoare a Habsburgului. Până şi 
cunoscutul memoriu, prin care se pro- 
punea detronarea Dinastiei şi alegerea 
împăratului Austriei ca rege al Româ- 
niei nu e un document pe care di 
Alexandru Vaida să-l fi cetit astăzi- 
pentru întâia oară. DI C. Stere ar putea 
să spună câte ceva în această privinţă. 

lată pentruce am rămas profund mi- 
rați. Ne închipuiam, dimpotrivă, că 
amintirea atitudinei comune de altă- 
dată, va fi un argument în plus pentru 
cimentarea unor nouti legături de ami- 
ciţie politică. Și când colo? DI Ale- 
xandru Vaida, teoreticianul dela gaze- 
tele nemţeşti, se repede cu o furie 
patriotică nebănuită asupra dlui C, 
Stere, bunul său tovarăş de idei al 
zilei de ieri... 

Mărturisim sincer, și cu ruşine, nu 
mai pricepem nimic. 


„Drepturile omului“. — Cetitorii 
revistei fara Noastră cunosc destul 
de bine, din cele scrise aici, călcarea 
de lege. săvârşită cu suprimarea Li- 
bertăţii dela Orăştie. Ne-am simţi 

datori să protestăm în fața absurdei 
violențe, şi am făcut-o cu atât mai 
vârtos cu cât libertatea tiparului nu 
numai că nu slujise de data aceasta 
o acțiune de primejduire a siguranței 
noastre naționale, dar, dimpotrivă, ga- 
zeta osåndită la moarte a părintelui 
lon Mofa putea să stea, — chiar în 
fața foilor guvernamentale, — drept 
pildă de cuviință, de ordine şi de pa- 
triotism, Lovitura dată celei mai vechi 
și mai răspândite publicații poporale 
din Ardeal nu constituia, deci, numai 
uri act arbitrar, era o prostie. 

Ne aşteptam, se înțelege, să răsară 
acum de undeva şi protestul presei 
din Capitală. Nu eram atât de naivi, 
ca să cerem indignarea oficioaselor gu- 
vernului. Viiforul are altă menire decât 
aceea de-a înfiera abuzurile ridicole 
ale puterei executive. Credeam, însă, 
că şampionii democraţiei vor striga 
(cel puţin de ruşine) în faţa revoltă- 
torului atentat îndreptat împotriva unui 
gazetar român. Rotativele din strada 


Sărindar mau cruțat niciodată cerneala 


pentru a apăra, în numele drepturilor 
omului, desăvârșita libertate a scrisu- 
lui, şi oridecâteori a avut prilejul, 
d. Kalman Blumenfeld s'a declarat ca- 
tegoric împotriva cenzurei. 
Persecutata Libertate a părintelui 
lon Moţa, nu numai că a avut de su- 
ferit rigorile regimului excepțional, dar, 
de aproape o lună, fiindu-i interzis să 
maireapară, a fost nevoită să-și schimbe 
titlul, pentruca astfel cel puţin abo- 
naţii ei să nu fie păgubiţi. Ei bine, 
mam zărit nicăeri în coloanele Adevă- 


rului sau ale Luptei, măcar un cuvințel ` 


spus în şoaptă, împotriva cazului dela 
Orăştie. Pentruce? Pentrucă inimoșii 
umanitariști din Galiţia, cu bine- hră- 
niții lor „şabăsgoiri“, nu admit să se 
împărtășească de binefacerile consti- 
tuționale decât bomba lui Max Gold- 
stein, şantajul lui Leonard Șioimsohn 
şi traducerile lui Adolf Ștern. 

Părintele ion Moţa, care nu e nici 
în serviciul băncei „Marmorosch, Blank“ 
nici în solda Moscovei, şi care e un 
mizerabil antisemit, nu merită nici o 
atenţie. Dimpotrivă, strajnicii demo- 
crați au prilejul să râdă pe "nfundate 
de păţania naivului popă dela Hunie- 
doara, care şi-a închipuit că nu-l pân- 
dește nici o primejdie, câtă vreme-şi 
slujeşte neamul cu credință și cu în- 
țelepciune. 


Discreţie ... Ştiam şipână acum, că dl 
Iuliu Maniu, care mai este incă şeful par- 
tidului naţional şi care era cât pe aicisă 
fie şeful partidului naţional-țărănesc, 
ambiționează să apară drept cel mai abil 
bărbat politic din Europa centrală. Nu 
ne-am închipuit însă, că fostul prege- 
dinte al Consiliului dirigent e, în a- 
celaş timp, unul din cei mai discreți 
cetățeni ai României-întregite. Intr'o 
tară, în care nadlerii ascultă pela uşi 
şi agenţii de poliție şterpelesc scriso- 
rile uitate prin hoteluri, fostul preşe- 
dinte al Consiliului dirigent trece mi- 
sterios şi surâzător ca un sfinx de 
urdă, făgăduind întro parte, decla- 
rând amor de partea cealaltă, fcarte 
hotărât să nu ştie dreapta ce face 
stânga... 

Așa a procedat priceputul cârmaci 
al celor o sută şi în decursul ultime- 
lor tratative (ultimele, nu însemnează 
şi cele din urmă) cu gruparea dlui 
lon Mihalache. S'a jurat în fața dlui 
C. Stere, că mare nimic de spus îm- 
potrivă-i, s'a pus apoi chezăşie pe lângă 
di Stelian Popescu, asigurându | că 
fostul director al Luminei va fi sacri- 
ficat, şi era foarte convins că totul se 
va aranja dela sine. 

S'a intâmplat însă altfel. DI C. Stere, 
văzându-se dintr'odată ţinta atacu- 
rilor partidului naţional, a dat cărţile 
pe față şi a mărturisit adevărul. Se 
ştie prin urmare, acum, că dl. Iuliu 
Mâăniu a fost acela care a bătut întâi 

la ușa ostracizatului, jurându-i că nu-l 
socoteşte o piedică în calea fuziunei, 
vizitându-l în nenumărate rânduri, şi 
punându-i o singură condiție: „să nu 
mai spună la nimeni!“ 

Şi mar mai îi spus, di C. Stere, ni- 
mic, dacă fostul preşedinte al Con- 
siliului dirigent s'ar fi ţinut de cuvânt. 
Dar di lulu Maniu a dat frâu slobod 
dlui Alexandru Vaida, care a ţinut o 
tumultuoasă dizertaţie despre şantajul 
Basarabiei (dulce preludiu al întrăţirei 
apropiate) şi dl. C. Stere a trădat 
taina târguielilor. DI C. Stere nu e un 


om discret, dl C. Stere nu ştie să facă 


politică, di. C. Stere e un om peri- 
Culos... 


Farmecul tăcerii. — Gazeiele dia 
strada Sărindar se folosesc împotriva 


noastră de cea mai cumplită strata- 


gemă. Ne ignorează, hainele, fără nici 
o milă, cu o stăruință ucigătoare. E 
pur şi simplu îngrozitor! 

Lupta, organul politic al tribunului 
Albert Honigman, îşi pune oricând o- 


nestele ei pagini la dispoziţia cores- 


pondentului la Buhuşi, istorisind pe 
trei coloane odioasa agresiune săvâr- 
şită asupra acestuia de un cetăţean 
indignat, care a refuzat să se lase ṣan- 
tajat, dar wa vrut să publice nici în 
ruptul capului măcar o dare de seamă 
de trei rânduri despre adunarea „So- 
cietăţii scriitorilor români“, pedepsin- 
du-i astfel pentru îndrăsneala de a fi ales 
ca președinte al lor (fără consimţămân- 
tul: dlui Emil D. Fagure) pe dl Octa- 
vian Goga. Adevărul literar şi artistic, 
monitorul cultural a! prozatorului Grauer 
din Karlsbad, a ajuns la al treizecilea 
articol despre traducerile din Schak- 
espeare ale dlui Adolf Ștern, care a 
transpus suferințele prinţului Hamlet in 
cel mai autentic jargon, dar, n'a bi- 
nevoit să afle că premiul național de 
literatură a fost oferit anul acesta şi 
directorului Țării Noastre. 

Va să zică, unde ma biruit calom” 
nia pamiletarului, cu toate îndrăsneţele: 
ei tentacule, se: încumetă să triumfe 
boicotul reporterului, E de ajuns ca 
nodurosul plaivas al confratelui Ne- 
delea să nu ia act despre existența 
noastră pe lume, pentru a înceta din 
viaţă, imediat. Di Octavian Goga wa 
fost primit la „Academie“, n'a vorbit 
la adunarea dela Arenele romane, ma. 
scris niciodată o poezie şi nu joacă, 
în România, nici un rol politic... 

Reţeta e cât se poate de simplă. O 
cunosc toate judecătoriile de pace. Ea 
se rezumă la tradiționalul — „Nu ştiu, 
n'am văzut!“ Dar, cu o asemenea armă 
ma fost ucis, până acum, nimeni. 


O biruinţă românească. — Număruş 
din 21 Iunie al lui Neues Wiener Tag- 
blatt ne aduce vestea unui răsunător 
succes al cântăreților români la Opera 
Populară din „Cavalleria rusticană“ şi 
„Paiaţa“ în rolurile principale cu Jean 
Athanasiu, Grozăvescu, Viorica Ursu- 
leac, iar ca dirigent având pe Jean Bo- 
bescu. Ziarul pomenit nu pregetă să 
scrie că reprazentaţia a fost „o mi- 
nune“, Despre Jean Athanasiu, în To- 
nio, are aceste cuviate: „Caracteristica 
mască şi apariţia realistă alcătuiese 
originalitatea acestui artist încă plin 
de tinereţe, al cărui baritoa cu strălu- 
cit sunet ca de orgă îi susține jocui 
viu şi dramatic, A cântat italienește, 
cu toate că, sau tocmai pentrucă e ro- 
mån, și dovedește o bună şcoală ita- 
liană. După zece chemări numărate a 
trebuit să repete „Prologul“ și a știut 
în tot cursul jocului să-şi reliefeze ro- 


` lul prin nuanţe drastice“. Despre Gro- 


zăvescu, care ia aceeași seară cântase 
în „Paiaţa“ întâiu la Opera de Stat 
scrie: „după aria „Ridi Pagliacci“ a 
a deslănțuit o vijelie de aplauze cu 
mâinile şi cu picioarele“, Despre Vi- 
orica Ursuleac : „de sigur şi din punct 
de vedere al cântecului și al joculu 

À 

e cea mai bună Nedda dela Opera 
Popuiară“. Bobescu a condus orches- 
tra „cu mult temperament“, Sala arhi- 
plină „a sărbătorit pe artiști cu en- 
tusiasm“. Și ziarul închee : „Athanasiu, 
“Grozăvescu, Ursuleac şi Bobescu, — 
România a biruit astăseară cum a voit,“ 

Reproducem cu satisfacţie acest o- 
anagiu, pe care un ziar sgârcit de obi- 
ceiu în calificative cum e N.-V.-7ag- 


blatt îl aduce cântăreților noştri şi 


A României, care „a biruit cum a voit“, 
Adăugăm însă cu regret că România 
care primește omagiile acestea nu e 
de fapt România oficială. Aceea, fie 
prin ministerul Artelor fie prin al Ex- 
ternelor, e cu totul streină de astfel 
de lucruri, cari se cheamă propagandă 
culturală. Ea nu le-a voit şi nici nu 
le voieşte. Cei cari le-au voit sânt 
studenți români din Viena, cari, prin 
simple legături de prietenie și nesus- 
ţinuţi de nicio oficialitate, au organi- 
zat această splendidă biruință a cân- 
tăreților noştri. Lor şi artiștilor le tri- 
mitem un cald cuvânt de mulțumire. 


Nedeiea şi regele Belgiei. -- Ga- 
zetele cu adevărat democrate din Bu- 
cureșii, şi toată lumea ştie că acestea 
sunt numai câteva, au anunţat cu litere 
de o şchioapă, că di Nedelea-Nadler, 
redactor la ziarul Dimineața a fost 
decorat cu „Coroana Belgiei“ in gra- 
dul de (cremă) cavaler. E o bine me- 
ritată distincție, care răsplăteşte o ca- 
zieră dintre cele mai lucrative. 

Acum cinci-șase ani, distinsul ziarist 

+ vindea pe strada Lipscani bumbi de 
pantaloni cu capsă automată, ţipând 
din adâncul bojocilor: — „Nu mai 
trebuie ac, nu mai trebuie cusut, nu 
mai trebuie nevastă“! Inchipuindu-şi 
că se poate scrie fără gramatică după 
cum se pot fixa nasturii fără aţă, în- 
treprinzătorul analfabet a intrat mai 
târziu în presă, unde a rămas, caşi în 
comerţ, tot ambulant. 

In această calitate, ministerul nostru 
de Externe, prin legația României din 
Paris, care are în grija ei şi treburile ce- 
lei din Bruxelles, Pa recomandat mai 
departe şi dl Nadler-Nedelea a ajuns 
să fie unul din puţinii noștri com- 
patrioţi decoraţi de regele Belgiei. 

Cine susținea că nu suntem cunos- 
cuți în străinătate? 

Propunem, prin urmare, să se urmeze 
pe acelaş drum. Candidatul nostru pen- 
tru premiul Nobel, în anul viitor, va fi di 
Mendală Mochen Sfurim, ilustrul proza- 
tor român dela revista FHasmonaca. 


Pățania dlui Goldiș. — Interesantă 
ni se pare, în urma fuziunei care s'a 
făcut şi nu s'a făcut, situația perso- 
nală a dlui Vasile Goldiș. Fruntaşul . 
arădan, care este şi vicepreședintele 
parti iului naţional, a pășit din primul 
moment ca autorul principal al pro- 
ectatei contopiri, inițiind cele dintâi 
tratative, stăruind pentru netezirea as- 
perităţilor, ducând pe dl Iuliu Maniu 
in casa dlui C. Stere şi expunându-şi 
soată reputația sa în favoarea depli- 
nei înţelegeri dintre cele două partide. 
Acţiunea sa părea că va fi încununată 
de succes, prietenii se pregăteau să-l 
felicite, totul fusese aranjat, când is- 
bucniră, pe negândite, dificultățile. 'Tot 
eşafodajul de convorbiri şi de procese 
verbale, clădit cu asentimentul loiali- 
lor săi tovarăşi politici, se pribuși în 
ceartă și ridicol. Dl Vasile Goldiș, dat 
de minciună în faţa oamenilor cu cari 
se înțelesese, s'a făcut nevăzut, n'a 
suflat o vorbă, n'a ţinut nici un dis- 
curs și ma publicat nici o declaraţie 
la gazetă. S'a retras în umbră şi aş- 
teaptă să se limpezească tulbureala. 

Ziarele au vorbit în timpul acesta 
despre demisia sa din partidul naţio- 
nal. DI Iuliu Maniu a desminţit-o, 
ceeace însemnează că se poate foarte 
bine ca ea să existe în realitate. A- 
devărul vorbaşte numai despre „a- 

dânca mâhnire“ a preşedintelui Aso- 
ciației dela Sibiu, care ar avea puter- 
nice motive să se plângă de păţania 
sa. Nu avem de unde să ştim ce crede 
şi ce face dl Vasile Goldiș. Se va ve- 
dea la vreme. In orice caz, un singur 
fapt e cert, solidaritatea familiară a 
partidului național nu stă pe roze. Un 
val greu de decepţie s'a lăsat asupra 
nevinovaţilor călători, obosiţi de lunga 
excursie circulară la care au fost su- 
puși. Abia se arătase un loc de odihnă. 
Era o prispă de casă de la ţară, mai 
era apoi colțul unui ghişeu de bancă 
internaţională ; puţin, e drept, dar. se 
isprăveau odată interminabilele rătă- 
ciri. Şi acum, dl Iuliu Maniu porneşte 
mai departe cu dăsaga pertractărilor... 

Păţania dlui Vasile Goldiș poate să 
slujească de învăţătură celor cari ar 
incerca să creadă, cu convingere, în- 
tr'o altă fuziune, 


Căsătorie pe încercate. — S'a pro- 
pus, la un moment dat, şi această sc- 
luţie. Să nu se facă, cu alte cuvinte, 
decât o fuziune de probă între parti- 
dele dlor luliu Maniu şi Ion Mihalache. 
Să-şi adune lozodnicii gospodăria 
laolaltă, şi,. cum s'ar zice, să... se 
'ncerce reciproc, văzând dacă pot să 
trăiască împreună. Obiceiul există în 
unele părţi ale Banatului, şi pe-alocu- 
rea dă rezultate destul de bune. E 
adevărat, că uneori fata se întoarce în- 
dărăt la părinți alungată şi bătută; 
dar, câteodată, metoda reuşeşte, şi 
nunta în cele din urmă tot se face, cu 
alai, cu veselie şi cu copil. In cazul 
acesta, mireasa se chiamă că a trecut 
examenul în mod satisfăcător, şi toată 
lumea e mulțumită. 

La aşa ceva s'a gândit şi di Csicso 
Pop, când a propus partidului ţără- 
nesc experiența unui menaj provizoriu, 
cu făgăduiala expresă, că dacă oamenii 
or vedea că se pot înţelege, să se in- 
chee şi contractul de căsătorie, în toată 





regula. Din nefericire, di. Ion Miha- 
lache a respins seducătoarea propu- 
nere, obiectând că pela Muscel nu se 
obişnueşte aşa ceva, pentrucă e de 
ruşine. 


O afacere de aur. — Nu e vorba 
despre comedia cu acelaş nume, care 
s'a reprezentat acum câţiva ani pe 
scena unui teatru-din Paris, obţinând 
un succes desăvârşit. Aici nu facem 
cronică dramatică retrospectivă. E. 
vorba despre o simplă scenă parla- 
mentară, petrecută deunăzi la Cameră, 
în cursul căreia dl Iuliu Maniu a ți- 
nut să apară ca un specialist pe tă- 
râmul exploatării metalelor preţioase. 
Efectul comic, prin urmare, ma fost 
cu nimic mai coborât. 

DI Tancred Constantinescu, ministrul 
Industriei, care, spun gurile rele, ar 
fi având şi titlul de inginer, s'a incu- 
metat să conteste competenţa fostului 
preşedinte ai Consiliului dirigent, ar- 
gumentând că acesta, în calitatea sa 
de advocat îm pensiune al Consistoru-- 
lui din Blaj, nu se poate pricepe la 
extragerea din pământ a aurului. 
Protundă eroare! Pentrucă domnul 
Iuliu Maniu, în afară de excelentele: 
sale aptitudini juridice (pe cari din 
nefericire nu le folosește decât ca să 
încurce treburile în politică) a mai 
moștenit (nu se știe de unde) şi cinci 
pogoane de pășune, dedesubtul cărora,. 
toată familia jură, zace numai aur, 
aur curat. E un soi de altă ladă goală, 
pe care nime mare curajul so deschidă, 
şi pe capacul căreia s'au aşezat, la 
Otenbaia, toate nădejdile creditorilor. 

Bineinţeles, din miraculosul subsol 
nu S'a scos până acum nici atât aur 
cât să pui pe-o măsea. Aceasta nu-l 
împiedică însă pe d! luliu Maniu să 
apară, la tribuna Camerei, ca un a- 
dânc cunoscător al chestiunei.., Aşa 
se stabilesc reputaț ile. 

